Πρόταση κανονισμού (ΕΚ) του Συμβουλίου για την υποβολή από τα κράτη μέλη στατιστικών που αφορούν την παραγωγή υδατοκαλλιέργειας (95/C 327/11) COM(95) 394 τελικό - 95/0231(CNS)

(Υποβλήθηκε από την Επιτροπή στις 21 Σεπτεμβρίου 1995)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,

την πρόταση της Επιτροπής,

τη γνώμη του Ευρωπαϊκού Κοινοβουλίου,

Εκτιμώντας:

ότι η υδατοκαλλιέργεια αποτελεί έναν ταχέως αναπτυσσόμενο τομέα της αλιευτικής βιομηχανίας που έχει τη δυνατότητα να καλύψει τις ελλείψεις που δημιουργούνται από την περιορισμένη παραγωγή της παραδοσιακής αλιείας 7

ότι η παραγωγή που προέρχεται από την υδατοκαλλιέργεια πρέπει να αποτελεί αντικείμενο παρακολούθησης και, όπου κρίνεται απαραίτητο, να ελέγχεται προκειμένου να διασφαλίζονται ικανοποιητικές συνθήκες εμπορίας 7

ότι ο αντίκτυπος της υδατοκαλλιέργειας στην περιφερειακή ανάπτυξη και στο περιβάλλον οδηγεί σε αυξανόμενη ζήτηση στατιστικών προκειμένου να παρακολουθείται η ανάπτυξη του εν λόγω τομέα 7

ότι η εφαρμογή της κοινοτικής διαρθρωτικής πολιτικής για την αλιεία απαιτεί, επίσης, την κατάρτιση στατιστικών σχετικά με την παραγωγή στον τομέα της υδατοκαλλιέργειας 7

ότι οι στόχοι της προτεινόμενης δράσης μπορούν να επιτευχθούν μόνο στη βάση μιας κοινοτικής νομοθετικής ρύθμισης που θα επιτρέψει στην Επιτροπή να συντονίσει την απαραίτητη εναρμόνιση των στατιστικών πληροφοριών που παρέχονται σε κοινοτικό επίπεδο, ενώ η συλλογή των στατιστικών που αφορούν την παραγωγή υδατοκαλλιέργειας και η απαιτούμενη υποδομή για την επεξεργασία και την παρακολούθηση της αξιοπιστίας των στατιστικών αυτών αποτελεί πρώτη και κύρια αρμοδιότητα των κρατών μελών 7

ότι η ειδική μέθοδος κατάρτισης των κοινοτικών στατιστικών των σχετικών με την παραγωγή υδατοκαλλιέργειας, που βασίζεται στα εθνικά στατιστικά συστήματα, απαιτεί ιδιαίτερα στενή συνεργασία μεταξύ της Επιτροπής και των κρατών μελών και ιδιαίτερα στο πλαίσιο της Μόνιμης Επιτροπής Γεωργικών Στατιστικών που συστάθηκε με την απόφαση αριθ. 72/279/ΕΟΚ (1),

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ

Άρθρο 1

Γενικές διατάξεις

Κάθε κράτος μέλος υποβάλλει στην Επιτροπή, μια φορά το χρόνο, στατιστικές για την παραγωγή υδατοκαλλιέργειας, σε όλα τα ύδατα του ενλόγω κράτους μέλους.

Άρθρο 2

Υποβολή στοιχείων

Τα κράτη μέλη διαβιβάζουν στην Επιτροπή τα στοιχεία που αναφέρονται στο άρθρο 1, με τη μορφή που περιγράφεται στο παράρτημα Ι του παρόντος κανονισμού, εντός προθεσμίας εννέα μηνών από το τέλος του ημερολογιακού έτους στο οποίο αναφέρονται καθώς και τα στοιχεία που θεωρούνται εμπιστευτικά σύμφωνα με την εθνική νομοθεσία ή πρακτική όσον αφορά τον εμπιστευτικό χαρακτήρα των στατιστικών στοιχείων, με βάση τις διατάξεις του κανονισμού (ΕΟΚ/Ευρατόμ) αριθ. του Συμβουλίου 1588/90 (2) σχετικά με τη διαβίβαση εμπιστευτικών στοιχείων στη Στατιστική Υπηρεσία των Ευρωπαϊκών Κοινοτήτων (Eurostat).

Τα στοιχεία μπορούν να υποβάλλονται σε μαγνητικό μέσο και το μορφότυπο διαβίβασής τους συμφωνείται μεταξύ του κράτους μέλους και της Επιτροπής (Eurostat).

Άρθρο 3

Ορισμοί

Οι ορισμοί που πρέπει να χρησιμοποιούνται για την υποβολή των στοιχείων παρουσιάζονται στο παράρτημα ΙΙ. Στην περίπτωση κατά την οποία οι εθνικές πρακτικές ή διοικητικές διαδικασίες δεν επιτρέπουν την αυστηρή εφαρμογή των εν λόγω ορισμών, το κράτος μέρος ενημερώνει την Επιτροπή (Eurostat) σχετικά με τους χρησιμοποιούμενους ορισμούς.

Άρθρο 4

Συλλογή στοιχείων

Κάθε κράτος μέλος μπορεί να χρησιμοποιεί δειγματοληπτικές έρευνες ή άλλες κατάλληλες πηγές για τη συλλογή των στοιχείων που αφορούν τις σπουδαιότερες συνιστώσες της παραγωγής υδατοκαλλιέργειας: για τις υπόλοιπες παρέχονται εκτιμήσεις.

Τα κράτη μέλη των οποίων η συνολική ετήσια παραγωγή δεν υπερβαίνει τους 1 000 τόνους μπορούν να υποβάλλουν εκτιμήσεις για τη συνολική παραγωγή.

Κάθε κράτος μέλος παρουσιάζει στοιχεία για κάθε είδος που αναφέρεται στο παράρτημα ΙΙΙ. Εντούτοις, για την παραγωγή ειδών των οποίων το βάρος δεν υπερβαίνει τους 1 000 τόνους και αντιπροσωπεύουν, ανά είδος, λιγότερο από το 10 % του βάρους της συνολικής παραγωγής, παρέχονται εκτιμήσεις και παρουσιάζονται συγκεντρωτικά στοιχεία.

Άρθρο 5

Μεταβατική περίοδος και παρεκκλίσεις

1. Εάν ένα κράτος μέλος δεν είναι σε θέση να ανταποκριθεί στις απαιτήσεις του εν λόγω κανονισμού, η Επιτροπή μπορεί να καθορίσει μια μεταβατική περίοδο η οποία πάντως δεν μπορεί να υπερβαίνει τα τρία έτη από την ημερομηνία της θέσης σε ισχύ του παρόντος κανονισμού, κατά τη διάρκεια της οποίας θα πραγματοποιηθεί η πλήρης εφαρμογή του κανονισμού. Κατά τη διάρκεια της εν λόγω μεταβατικής περιόδου, είναι δυνατό να επιτραπούν προσωρινές παρεκκλίσεις, οι οποίες θα απαλλάσσουν ένα κράτος μέλος από τις διατάξεις του εν λόγω κανονισμού. Η Επιτροπή ενημερώνει όλα τα κράτη μέλη σχετικά με τους λεπτομερείς όρους των εν λόγω παρεκκλίσεων.

2. Σε περίπτωση κατά την οποία η συμπερίληψη ενός συγκεκριμένου τομέα της υδατοκαλλιέργειας θα δημιουργούσε στις εθνικές αρχές δυσκολίες δυσανάλογες με τη σπουδαιότητα του τομέα στο ενλόγω κράτος μέλος, είναι δυνατή η χορήγηση παρέκκλισης, σύμφωνα με τη διαδικασία που καθορίζεται στο άρθρο 7, η οποία θα επιτρέπει στο εν λόγω κράτος μέλος να μην συμπεριλάβει στοιχεία για τον ενλόγω τομέα στα υποβαλλόμενα εθνικά στοιχεία.

3. Οι παρεκκλίσεις που χορηγούνται σύμφωνα με την παράγραφο 2 δεν μπορούν να υπερβαίνουν τα τρία έτη, μπορούν, όμως, να παραταθούν για περαιτέρω τριετείς περιόδους. Κατά την υποβολή αιτήματος παράτασης, το κράτος μέλος διαβιβάζει στην Επιτροπή τα αποτελέσματα δειγματοληπτικής έρευνας που θα καταδεικνύει τα προβλήματα που προκύπτουν κατά την εφαρμογή του κανονισμού. Το αίτημα στη συνέχεια θα υπόκειται στη διαδικασία που ορίζεται στο άρθρο 7.

Άρθρο 6

Επιτροπή

Οι ρυθμίσεις για την εφαρμογή που παρόντος κανονισμού συμπεριλαμβανομένων των τροποποιήσεων του μορφότυπου διαβίβασης των στοιχείων του παραρτήματος 1, των ορισμών του παραρτήματος 2 και του καταλόγου ειδών του παραρτήματος ΙΙΙ, θα καθοριστούν από την Επιτροπή ύστερα από διαβουλεύσεις με την Μόνιμη Επιτροπή Γεωργικών Στατιστικών με βάση τη διαδικασία που καθορίζεται στο άρθρο 7.

Άρθρο 7

Διαδικασία

1. Σε περίπτωση που πρέπει να τηρηθεί η διαδικασία που καθορίζεται στο εν λόγω άρθρο, ο πρόεδρος παραπέμπει το θέμα στη Μόνιμη Επιτροπή Γεωργικών Στατιστικών (στο εξής αποκαλούμενη «η επιτροπή» είτε κατόπιν δικής του πρωτοβουλίας είτε ύστερα από αίτημα εκπροσώπου ενός κράτος μέλους.

2. Ο εκπρόσωπος της Επιτροπής υποβάλλει στην επιτροπή σχέδιο των μέτρων που πρέπει να ληφθούν. Η επιτροπή εκδίδει τη γνώμη της επί του σχεδίου, εντός της προθεσμίας που καθορίζει ο πρόεδρος ανάλογα με τον επείγοντα χαρακτήρα του θέματος. Η γνώμη εκδίδεται με βάση την πλειοψηφία που καθορίζεται στο άρθρο 148 (2) της συνθήκης που εφαρμόζεται σε περίπτωση αποφάσεων τις οποίες καλείται να εγκρίνει το Συμβούλιο ύστερα από πρόταση της Επιτροπής. Οι ψήφοι των εκπροσώπων των κρατών μελών στο πλαίσιο της επιτροπής σταθμίζονται σύμφωνα με τα προβλεπόμενα στο προαναφερόμενο άρθρο. Ο πρόεδρος δεν έχει δικαίωμα ψήφου.

3. Η Επιτροπή εγκρίνει μέτρα που έχουν άμεση ισχύ. Εντούτοις, εάν τα μέτρα αυτά δεν βρίσκονται σε συμφωνία με τη γνώμη της επιτροπής, κοινοποιούνται αμέσως από την Επιτροπή στο Συμβούλιο. Στην περίπτωση αυτή:

Η Επιτροπή αναστέλλει την εφαρμογή των μέτρων που έχει αποφασίσει για χρονικό διάστημα που θα καθορίζεται σε κάθε πράξη που θα εγρίνεται από το Συμβούλιο, αλλά σε καμία περίπτωση δεν μπορεί να υπερβαίνει τους τρεις μήνες από την ημερομηνία της κοινοποίησής τους.

Το Συμβούλιο, με ειδική πλειοψηφία, μπορεί να λάβει διαφορετική απόφαση εντός της προθεσμίας που αναφέρεται στην προηγούμενη παράγραφο.

Άρθρο 8

Τελικές διατάξεις

Ο παρών κανονισμός αρχίζει να ισχύει επόμενη ημέρα από την ημερομηνία δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός εφαρμόζεται από την 1η Ιανουαρίου 1996.

Ο παρών κανονισμός είναι δεσμευτικός ως προς όλα του τα μέρη του και ισχύει άμεσα σε κάθε κράτος μέλος.

(1) ΕΕ αριθ. L 179 της 7. 8. 1972, σ. 1.

(2) ΕΕ αριθ. L 151 της 15. 6. 1990, σ. 1.

ΠΑΡΑΡΤΗΜΑ I

>ΘΕΣΗ ΠΗΝΑΚΑ>

ΠΑΡΑΡΤΗΜΑ II

Ορισμοί

Τα κράτη μέλη χρησιμοποιούν, κατ' αρχήν, τους ακόλουθους ορισμούς κατά την εφαρμογή των παρόντος κανονισμού.

«Υδατοκαλλιέργεια» πρόκειται για την εκτροφή υδρόβιων οργανισμών μεταξύ των οποίων περιλαμβάνονται οι ιχθείς, τα μαλάκια, τα οστρακοειδή και τα υδρόβια φυτά. Με τον όρο εκτροφή νοείται οποιαδήποτε μορφή παρέμβασης στη διαδικασία αύξησης της παραγωγής, όπως για παράδειγμα είναι η συστηματική δημιουργία αποθεμάτων, η παροχή τροφής και η προστασία από τα αρπακτικά ζώα. Με τον όρο εκτροφή νοείται επίσης η κατοχή των εκτρεφομένων ειδών από ένα άτομο ή ένα νομικό πρόσωπο. Για στατιστικούς σκοπούς, οι υδρόβιοι οργανισμοί που περισυλλέγονται από ένα άτομο ή ένα νομικό πρόσωπο που τους είχε στην ιδιοκτησία του καθ' όλη τη διάρκεια της περιόδου εκτροφής τους θεωρούνται προϊόντα υδατοκαλλιέργειας ενώ οι υδρόβιοι οργανισμοί που αποτελούν κοινή ιδιοκτησία όλων και συλλέγονται από το κοινό, με ή χωρίς ειδική άδεια, θεωρούνται προϊόντα αλιείας.

«Γλυκά υδατα» είναι τα ύδατα των ποταμών, των χειμάρρων, των λιμνών, των υδροταμιευτήρων κ.λπ., όπου το νερό έχει μονίμως χαμηλή περιεκτικότητα σε αλάτι.

«Λοιπά ύδατα» είναι τα ύδατα των οποίων η περιεκτικότητα σε αλάτι δεν είναι αμελητέα καθ' όλη τη διάρκεια του χρόνου. Η περιεκτικότητα σε αλάτι μπορεί να είναι διαρκώς υψηλή (για παράδειγμα θαλάσσιο νερό) ή να υπόκειται σε περιοδικές μεταβολές (για παράδειγμα, εξαιτίας παλιρροϊκών ή εποχιακών επιδράσεων).

«Θαλάσσια ύδατα» είναι τα ύδατα των οποίων η περιεκτικότητα σε αλάτι είναι υψηλή και δεν υπόκειται σε σημαντικές μεταβολές.

«Υφάλμυρα ύδατα» είναι τα ύδατα των οποίων η περιεκτικότητα σε αλάτι είναι σημαντική αλλά δεν είναι πάντα σε υψηλά επίπεδα. Η περιεκτικότητα σε αλάτι μπορεί να μεταβάλλεται λόγω της εισροής γλυκών ή θαλάσσιων υδάτων.

«Παραγωγή υδατοκαλλιέργειας» είναι η παραγωγή για τελική κατανάλωση και περιλαμβάνει την παραγωγή υδρόβιων φυτών για βιομηχανικούς σκοπούς. Εξαιρείται η παραγωγή των ιχθυοτροφείων ή τα προϊόντα που θα εξακολουθήσουν να υπόκεινται σε πρακτικές υδατοκαλλιέργειας. Όσον αφορά τα ζωικά προϊόντα τα στοιχεία θα πρέπει να καταγράφονται σε τόνους ζώντος βάρους ενώ όσον αφορά τα υδρόβια φυτά τα στοιχεία θα πρέπει να αναφέρονται στο υγρό βάρος.

ΠΑΡΑΡΤΗΜΑ III

Παροϊόντα υδατοκαλλιέργειας για τα οποία πρέπει να υποβάλλονται στατιστικές παραγωγής

>ΘΕΣΗ ΠΗΝΑΚΑ>